ફ્લાઇટમાં મુસાફરી કરતા પહેલા તમારે એ જાણી લેવું જોઇએ કે કેટલો સામાન સાથે રાખી શકીએ છીએ. તમારી સાથે એવો સામાન કે જેની પરવાનગી નથી જેમ કે અણીદાર વસ્તુઓ, હથિયાર, લાઇટર, બ્લેડ, કાતર, ઝેરીલી રેડિયોએક્ટિવ અને વિસ્ફોટક સામગ્રી સાથે ન રાખો. આ જ પ્રમાણે જો બાળકને સાથે લઇને મુસાફરી કરી રહ્યાં છો તો તેનું બર્થ સર્ટિફિકેટ પણ સાથે રાખવું જોઇએ. આજે અમે તમને એવી વસ્તુઓ અંગે જાણકારી આપી રહ્યાં છીએ, જેને ફ્લાઇટમાં લઇ જવાની પરવાનગી નથી. તેને સાથે લઇને જશો તો મુશ્કેલીમાં મુકાઇ શકો છો. સ્પોર્ટ્સ આઇટમ્સ જેમકે ક્રિકેટ બેટ અને બેઝબોલ બેટ, બોલ વગેરેને તમે તમારા સામાન સાથે રાખી શકો છો, પરંતુ તમારી સાથે નહીં લઇ જઇ શકાય.